als_Latn dik_Latn sag_Latn
Asport – Jennifer Wegerup, një gazetare suedeze u ka dhënë një motiv më shumë për të festuar tifozëve të Romës. Gazetarja suedeze në një editorial të publikuar për Aftobladet, një gazetë e njohur skandinave, analizon dhe spekulon se vendi perfekt për t’u larguar nga PSG për Zlatan Ibrahimovicin do të ishte Roma.
Prej kohësh qarkullon lajmi se Ibrahimovic mund të largohet nga PSG-ja dhe në skuadrën e radhës t’i jap pastaj fund karrierës së tij. Por një gazetare nga Suedia thotë në një analizë se skuadra ideale për Ibrahimovicin do të ishte Roma.
“Vendi perfekt për Ibrahimovicin do të ishte Roma” – thotë në editorialin e saj Jennifer Wegerup – “Ata kanë një ambient të zjarrtë dhe tejet të pasionuar e kjo do ta bënte vendin ideal për t’i dhënë fund karrierës aq e aq të çuditshme të Ibrës. Për shumë njerëz do të ishte një ëndërr të shihej Zlatan në Premier League, por Anglia do të ishte perfekte për të, 7 vite më parë, jo më tani. Sfida e radhës për Ibrën mund të jetë rikthimi në Itali pas eksperiencave te Juventusi, Interi dhe Milani”
“Seydou Keita tha disa ditë më parë se do donte që Zlatan t’i bashkohej atij në skuadër dhe se ai i kishte kërkuar që të vinte në Romë. Duket si një ëndërr e pa realizueshme. Dimë që në Itali nuk është se ka dhe aq para sikurse ka pasur më parë, por tashmë Ibra është një lojtar i kamur dhe mund të surprizojë çdokënd duke mos menduar shumë për llogarinë e tij bankare sesa vetëm për destinacionin e tij të fundit në karrierë” – thotë gazetarja suedeze në editorialin e saj.
“Në Romë do të konsiderohej si Zot. Roma është një qytet në të cilin jetohet futbolli, ndryshe nga Parisi. Legjendari Francesco Totti ka pasur gjithmonë respekt ndaj Zlatanit dhe kjo do të thotë shumë. Klubi verdhë-e-kuq tashmë është sërish ndër kreun e futbollit italian dhe është rikthyer në Champions.” – thotë Jennifer e cila më pas rekomandon Ibran që ta përmbyllë karrierën e tij tek Roma – “Rekomandojmë që Ibra ta mbyllë karrierën e tij në një ambient kaq unik sikurse është Trigoria dhe jo në një shkrirje të ngadaltë prej luksi tek PSG-ja”
You must be logged in to post a comment Login
als_Latn als_Latn als_Latn als_Latn als_Latn eng_Latn